**Π Ρ Ο Σ**

**ΤΟΝ ΗΛΕΚΤΡΟΝΙΚΟ ΕΘΝΙΚΟ ΦΟΡΕΑ ΚΟΙΝΩΝΙΚΗΣ ΑΣΦΑΛΙΣΗΣ (e-ΕΦΚΑ) που εδρεύει στην Αθήνα, οδός Αγίου Κωνσταντίνου, αρ. 16, όπως εκπροσωπείται νόμιμα**

**ΕΝΣΤΑΣΗ - ΑΙΤΗΣΗ ΘΕΡΑΠΕΙΑΣ**

του/της …………..............................................................………..(1) του ……………………………….(2), κατοίκου ……………………………………(3), οδός ………………………….……………. (4), αρ. ………. (5), συνταξιούχου με Α.Μ. ……..…………. (6) και Α.Φ.Μ. ………………………….…. (7), Δ.Ο.Υ. ……………………. (8) τηλέφωνο επικοινωνίας ………………………………….. (9).

**Κ Α Τ Α**

Της Ανάλυσης Πληρωμής Επικουρικής Σύνταξής μου για το μήνα Ιούνιο του έτους 2020 της Προϊσταμένης Δ/νσης Οικονομικού και Πληρωμών, που αναρτήθηκε στην ηλεκτρονική σελίδα του ΕΤΕΑΕΠ, εκδοθείσας από τον e – ΕΦΚΑ σε άγνωστη σε μένα ημερομηνία*.*

\*\*\*\*\*\*\*\*\*\*\*\*\*\*

Είμαι συνταξιούχος του τέως Ταμείου Συντάξεων Προσωπικού της Εθνικής Τραπέζης της Ελλάδος και από ................................. (10) δικαιούχος καθορισμένης επικουρικής παροχής-μετεργασιακής αμοιβής από την Εθνική Τράπεζα της Ελλάδος, που μου κατέβαλλε μέσω του ειδικού έντοκου λογαριασμού που δημιούργησε σε αυτήν (ΛΕΠΕΤΕ).

Καθ’ όλη την διάρκεια του εργασιακού μου βίου συνεισέφερα, όπως και ο εργοδότης μου, σύμφωνα με τον Ειδικό Κανονισμό Επικουρήσεως, ώστε από το δημιουργηθέν κεφάλαιο να μου χορηγείται διά βίου η μηνιαία επικουρική παροχή, που προβλέπεται από τον ως άνω Κανονισμό.

Δυνάμει της υπ’ αριθμ. ................................ (11) απόφασης απονομής επικούρησης του Διευθυντή των Ασφαλιστικών Οργανισμών ΕΤΕ (ΑΟΠΕΤΕ) το ύψος της επικούρησης που συμφωνήθηκε να λαμβάνω από αυτήν ορίσθηκε σε ...................... ευρώ (μεικτά) (12). Το ποσό αυτό προέκυψε από την εφαρμογή του μαθηματικού τύπου που προβλέπεται στα άρθρα 9.4 & 9.13 του Ειδικού Κανονισμού Επικούρησης, ως ποσοστό επί των συντάξιμων αποδοχών μου.

Με το άρθρο 24 του Ν. 4618/2019 κι εν συνεχεία με το άρθρο 63 του Ν. 4680/2020, το τ. Ενιαίο Ταμείο Επικουρικής Ασφάλισης & Εφάπαξ Παροχών (ΕΤΕΑΕΠ) ανέλαβε την χορήγηση επικουρικής σύνταξης στους συνταξιούχους της ΕΤΕ, η οποία, όμως, αντιστοιχεί σε μέρος μόνο της οφειλόμενης από την ΕΤΕ μηνιαίας παροχής, επιφέροντάς μου με τον τρόπο αυτό άδικη δυσμενή μεταβολή, αλλά και άνιση μεταχείρισή μου σε σχέση με άλλους συνταξιούχους του ίδιου φορέα.    
Όπως προκύπτει από την εκδοθείσα από τον Ηλεκτρονικό Εθνικό Φορέα Κοινωνικής Ασφάλισης (e–ΕΦΚΑ) και αναρτηθείσα στην ιστοσελίδα του Ενιαίου Ταμείου Επικουρικής Ασφάλισης και Εφάπαξ Παροχών (ΕΤΕΑΕΠ) Ανάλυση Πληρωμής Επικουρικής Σύνταξής μου για το μήνα Ιούνιο του έτους 2020, το ποσό που δικαιούμαι και ελάμβανα από την ΕΤΕ έχει υποστεί σημαντική μείωση, αφού μου καταβάλλεται από τον e - ΕΦΚΑ ποσό …………………... (13) για επικουρική σύνταξη και ποσό ……………………… (14) ως προσωπική διαφορά και συνολικά ποσό ……………………… (15) ως σύνολο αποδοχών.

Επειδή το εν λόγω έγγραφο δεν αποτελεί τροποποιητική πράξη της ως άνω αποφάσεως απονομής επικούρησης της ΕΤΕ, η έκδοση και η γνωστοποίηση της οποίας είναι υποχρεωτική σε εμένα, δεδομένου ότι με αυτήν επήλθε όχι μόνο δυσμενής μεταβολή στην επικουρική παροχή μου, αλλά και άνιση μεταχείρισή μου σε σχέση με άλλους συνταξιούχους του ίδιου φορέα.

Επειδή το εν λόγω έγγραφο έχει εκδοθεί δυνάμει της υπ’ αριθμ. πρωτ. Φ80020/οικ.15147/Δ16.438/15-4-2020 άκυρης απόφασης του Υπουργού Εργασίας και Κοινωνικών Υποθέσεων που αναρτήθηκε στη Διαύγεια με ΑΔΑ: 6I2H46MTΛK-MΡΠ και δυνάμει των άρθρων 24 του ν. 4618/2019 και 63 του ν. 4680/2020, άκυρων δηλαδή και αντισυνταγματικών διατάξεων.

Επειδή οι παραπάνω νομοθετικές ρυθμίσεις, αυθαίρετα, καταχρηστικά και βλαπτικά, αποτελούν ευθεία επέμβαση σε μια ιδιωτική συμφωνία και μου προκαλούν περιουσιακή και ηθική ζημία και την απόληψη ουσιωδώς υποδεέστερης από την συμφωνημένη με την αντισυμβαλλόμενη πρώην εργοδότρια ΕΤΕ επικουρική παροχή, γεγονός που αντίκειται στο Σύνταγμα και στο Ευρωπαϊκό Δίκαιο.

Επειδή με τον παραπάνω τρόπο, η διοίκηση επεμβαίνει με τρόπο αντισυνταγματικό, άδικο και βλαπτικό στην ιδιωτική μου συμφωνία με την πρώην εργοδότριά μου.

Επειδή επιπλέον, το ως άνω έγγραφο του e-ΕΦΚΑ έπρεπε να φέρει όλα τα στοιχεία της διοικητικής πράξης, (απαιτούμενο τύπο, σαφή αιτιολογία κλπ), αλλά και να αποτυπώνει όλα τα δεδομένα που ελήφθησαν υπ’ όψιν για την έκδοσή του.

Επειδή η μη έκδοση τροποποιητικής πράξης καθιστά αδύνατο τον έλεγχο της ορθότητας της εν λόγω μεταβολής και με εμποδίζει από την άσκηση του δικαιώματός μου για δικαστική προστασία (κατά παράβαση του άρθρου 20 παρ. 1 του Συντάγματος και του υπ’ αριθμ. 261704/31031/24-6-2019 σχετικού Πορίσματος του Συνηγόρου του Πολίτη).

Επειδή για όλους τους ανωτέρω λόγους η Ανάλυση Πληρωμής Επικουρικής Σύνταξής μου για το μήνα Ιούνιο του έτους 2020 της Προϊσταμένης Δ/νσης Οικονομικού και Πληρωμών, που αναρτήθηκε στην ηλεκτρονική σελίδα του ETEAEΠ εκδοθείσα από τον e – ΕΦΚΑ δεν αποτελεί τροποποιητική απόφαση συνταξιοδότησης, το δε καταβλητέο βάσει αυτής ποσό δεν έχει υπολογισθεί βάσει των άρθρων 9.4 & 9.13 του Κανονισμού Επικούρησης και η επικουρική παροχή που δικαιούμαι έχει υποστεί πολύ μεγάλη μείωση.

**ΔΙΑ ΤΑΥΤΑ**

Και με τη επιφύλαξη παντός δικαιώματός μου εν γένει

**ΣΑΣ ΔΗΛΩΝΩ ΟΤΙ**

Δεν αποδέχομαι και αρνούμαι ρητά και κατηγορηματικά τον τρόπο υπολογισμού της επικουρικής παροχής μου με βάση τις ανωτέρω αντισυνταγματικές διατάξεις.

Δεν θεωρώ και δεν αποδέχομαι αυτή την πίστωση ή οποιαδήποτε μελλοντική από τον e-ΕΦΚΑ (τ. ΕΤΕΑΕΠ), που θα γίνει με τον ίδιο τρόπο υπολογισμού, επ’ ουδενί, ως πλήρη και ολοσχερή εξόφλησή μου, αναφορικά με το σύνολο των αξιώσεων που είχα, έχω, και διατηρώ και απορρέει από την ιδιωτική συμφωνία μεταξύ εμού και της Εθνικής Τράπεζας.

**ΑΙΤΟΥΜΑΙ**

Όπως προβείτε αμελλητί στην αναπροσαρμογή του ποσού της επικουρικής μου παροχής στο ύψος που προκύπτει από την υπ’ αριθμ. ……………………… (16) απόφαση απονομής επικούρησης του Διευθυντή των Ασφαλιστικών Οργανισμών ΕΤΕ και προβλέπεται από τα άρθρα 9.4 & 9.13 του Κανονισμού Επικούρησης.

Αθήνα, /07/2020

Ο/Η αιτών/ούσα